Dijete prima oralno cjepivo protiv polija tijekom kampanje imunizacije djece u Indiji 2002.
**Eradikacija poliomijelitisa**, skup javnozdravstvenih mjera i napora da se eliminiraju svi slučajevi poliomijelitisa (polija) širom svijeta, koji su se počeli provoditi od 1988. pod vodstvom Svjetske zdravstvene organizacije (SZO), UNICEF-a i zaklade Rotaryja te su doveli do smanjenja broja godišnje dijagnosticiranih slučajeva od stotina tisuća na 291 slučaj 2012. godine, što je smanjenje od 99,9 %. Od triju tipova polija posljednji zabilježeni divlji slučaj tipa 2 bio je 1999. godine. Posljednji zabilježeni slučaj tipa 3 bio je 11. studenoga 2012. godine. Svi prijavljeni slučajevi od 11. studenoga 2012. pripadali su tipu 1. Ako polio bude sljedeća uspješno eradicirana bolest, to će biti tek treći put da se to do sada uspjelo postići, poslije eradikacija velikih boginja i goveđe kuge. Cilj eradikacije polija širom svijeta privukao je veliku međunarodnu i medijsku pozornost, no budući da je od 2001. napredak u smanjenju broja slučajeva bio pogrešan procijenjen, napori da se ukloni posljednjih 1 % opisivani su "kao pokušaj stiskanja Jell-O-a nasmrt". No stope incidencije bolesti dramatično su smanjenje 2011. godine, a poslije opetovanog velikog smanjenja 2012. godine nade za eliminaciju polija ponovo su potaknute. Indija je najveća zemlja koja je uspješno zaustavila transmisiju polija.

Napredak
--------

### 2014.

Dana 27. ožujka 2014. Svjetska zdravstvena organizacija izvijestila je o eradikaciji poliomijelitisa na području jugozapadne Azije koje po SZO-u obuhvaća jedanaest zemalja: Bangladeš, Butan, Sjevernu Koreju, Indiju, Indoneziju, Maldive, Mianmar, Nepal, Šri Lanku, Tajland i Istočni Timor. S ovim područjem udio svjetskog stanovništva koje živi u područjima bez polija dosegao je 80 %. Posljednji slučaj divljeg polija na području jugoistočne Azije prijavljen je u Indiji 13. siječnja 2011.

Više informacija
----------------

* eradikacija infektivnih bolesti
* populacijsko zdravlje
* matematičko modeliranje infektivne bolesti
* rizici i stope transmisije
* *Završni inč*

Izvori
------

1. ↑  „Smallpox [Fact Sheet]". Svjetska zdravstvena organizacija. Arhivirano iz originala na datum 2011-02-03. Pristupljeno 9. studenoga 2013.
2. ↑  „UN 'confident' disease has been wiped out". BBC News. 14. listopada 2010.. Pristupljeno 14. listopada 2010.
3. ↑  McNeil, Donald (1. veljače 2011.). „In Battle Against Polio, a Call for a Final Salvo". *The New York Times*. Pristupljeno 1. veljače 2011. »...getting rid of the last 1 percent has been like trying to squeeze Jell-O to death. As the vaccination fist closes in one country, the virus bursts out in another.... The [eradication] effort has now cost $9 billion, and each year consumes another $1 billion. (engl.: "...uklanjanje posljednjih 1 posto jest kao pokušaj stiskanja Jell-O-a nasmrt. Kako se vakcinacijska šaka stisne u jednoj zemlji tako virus izbije u drugoj... Troškovi [eradikacijskih] napora iznose sada 9 milijarda $, a svake se godine dodatno potroši 1 milijarda $.")«
4. ↑  Mahr, Krista (13. siječnja 2013.). „How India Fought Polio — and Won". *TIME*. Pristupljeno 28. veljače 2013.
5. 1 2  „WHO South-East Asia Region certified polio-free". WHO. 27. ožujka 2014.. Pristupljeno 27. ožujka 2014.
6. ↑  „Polio-free certification: WHO South-East Asia". WHO. 27. ožujka 2014.. Pristupljeno 27. ožujka 2014.

Vanjske poveznice
-----------------

* globalna eradikacija polija
* Rotary International: PolioPlus Arhivirano 2013-08-19 na Wayback Machine-u
* kratak video: Borba protiv polija na indijskim ulicama Arhivirano 2011-06-27 na Wayback Machine-u katoličke službe za pomoć